НАРОДНО ЧИТАЛИЩЕ

„ЕМИЛ ШЕКЕРДЖИЙСКИ-1919 г.

**ОТЧЕТЕН ДОКЛАД**

ЗА ДЕЙНОСТА НА ЧИТАЛИЩЕТО ЗА 2023 г.

Според действащия Закон за Народните Читалища, те са юридически лица с нестопанска цел. В тяхната дейност могат да участват всички физически лица без ограничения във възраст и пол, имащи право на глас. Читалищата се управляват от Общото събрание, състоящо се от всички негови членове и неговите решения са задължителни за другите органи на читалището. Основната цел на всяко читалище е да удовлетворява потребностите на местната общност, като създава, опазва и разпространява духовните ценности.

Част от мероприятията се организираха самостоятелно, а други съвместно с Организацията на Евреите в България „Шалом“ , РОЕ „Шалом“- гр.София, с техните клубове, „Здраве“, клуба на ветераните, с център „Хай“, с община район „Възраждане“. Проведоха се традиционните инициативи по повод 19 февруари, 3 март, 8 март, 10 март –деня, в който честваме спасяването на българските евреи и депортацията на 11343 евреи от Тракия и Македония в лагерите на смъртта, 24 май, 2 юни денят на Христо Ботев и падналите за свободата на България традиционния митинг – събор, посветен на гибелта на патрона на нашето читалище Емил Шекерджийски, който се провежда всяка година в местността Черенец-Кюстендилска област, деня на независимостта, деня на София и деня на Народните будители.

Ще се опитам да изброя повечето от инициативите:

- Редовната месечна рубрика във Фейсбук за „Изкуство, култура и литература“ - Среща-разговор с писателката Ирина Габровска - Репетиции на любителската театрална трупа за голям спектакъл, който ще се играе от септември 2024 г.

- Чествахме 79 г. от геройската смърт на патрона на читалището Емил Шекерджийски в местноста „Черенец“ Кюстендилско. - Участвахме в международна конференция за борбата с антисемитизма и опазване на еврейското наследство. - Рок група „Епизод“ участва в множество концерти. - Присъединихме се към ОЕБ Шалом за отбелязването на деня на Христо Ботев и отдаване на почит на загиналите за свободата и независимоста на България. - Направихме разговор-интервю с Аврам Папаро по повод 24 май ден на светите братя Кирил и Методиѝ, на българската азбука , просвета, култура и на славянската книжовност. - На 21 април 2023 г. в зала Йерусалим на ОЕБ Шалом бе връчена Националната награда за литература „Валери Петров“ на поета Виктор Самуилов. Наградата беше учредена от Сюза на българските писатели по случай сто годишнината от рождението на поета, публициста, драматурга, преводача и общественник Валери Петров. От 2021 г. заедно със семейството на поета и НЧ „Емил Шекерджийски“ 1919 г. се присъедини към организаторите на това събитие. - Готов е телевизионният вариант на концерта на рок група „Епизод“ съвместно с академичен смесен хор на НХА с диригент Галина Луканова, симфоничен квартет, гост музиканти и водещ актьор Стойко Пеев. От 2 януари концерта е качен в Ютуб за свободно гледане, като концерта започва със заставката „Читалище Емил Шекерджийски представя“. - Имаме курс по иврит с преподавател Стела Бехар.

- Имаме курс по английски за пенсионери

- Направихме интервю с младата писателка Станимира Георгиева.

- Литературна среща с писателя Явор Перфанов

- „Ноти в косите“ – поетично музикални признания – среща с авторите Мариана Добрева и Борислав Мирчев в библиотеката на НЧ „Емил Шекерджийски – 1919 г“

- Народно читалище"Емил Шекерджийски-1919",Българския антифашистки съюз и Съюза на ветераните от войните на България организираха възпоменателна вечер по повод 100-годишнините на доц.д-р Софи Пинкас ,проф.Шимон Ниньо и Анжел Вагенщайн на 12.09.2023-вторник от 17.00 ч.в малката зала на читалището

- Литературно утро „Принц безпаричен, роден край Егея“ , посветен на 125 годишнината от рождението на Христо Смирненски, съвместно с къща- музей Христо Смирненски и Център „Хай“ при ОЕБ Шалом - Участвахме във форум 2023 г. на Глобални библиотеки – Библиотеките днес и Лидерство за библиотеките.

 - Участвахме в различни библиотечни кръгли маси и семинари. В представянето на книгата на Мадлен Алгафари. Редовно участваме в срещите на читалищните секретари.

- По случай 1 ноември организирахме голяма изложба на школата по рисуване с худ. Ръководител Елена Хаджистоянова

В епохата, в която живеем библиотеките имат важна роля за предоставянето на многостранна информация. Библиотечната дейност е формата чрез, която читалището реализира задачата си да осигурява достъп до знания, информация и услуги, общодостъпни за всички членове на обществото. Нашата библиотека обслужва предимно жителите на район „Възраждане“ и може би цялото еврейско население на столицата. През периода 2022-2023 г. библиотеката продължава да работи в съответствие със своите основни задачи, а именно:

 -да утвърждава позицията си на информационен и обществен център

 - да прилага подходящи форми за привличане на повече читатели

 - да възпитава уважение към книгата и четенето

 През изминалите години цялостната организация на библиотечния процес беше насочен предимно към реорганизация на библиотечния фонд, с прочистване на библиотечните документи и на материалната база. Основна задача и цел на всяка библиотека е стремежът към обогатяване на книжния фонд с литература, която да задоволи читателското търсене. Библиотеката разполага с безплатен интернет, копирна техника, извършва безплатни писмени и устни библиографски справки. Броят на читателите за последната година е 179 читатели, 2143 са посещениятя за периода раздадени са общо 15500 книги. Справочно информационната дейност за последната година е 20 бр това са библиотечни справки заявени от читатели. Това, което успяха да направят библиотечните ни служители е да разположат книжния фонд по начин, които позволява обособяването на отделни кътчета за четене. Улесненият достъп до електронна информация, разшири дейността и подобри обслужването. Новосъздадената еврейска секция продължава да бъде допълвана, както с новозакупени книги, така и с дарения. Друга важна част от дейноста на библиотеката беше организирането исъздаването на каталог на еврейската секция, разделен по автори и по отдели.

В началото и на този мандат на настоящето настоятелство аз и моите колеги поехме ангажимента да завършим реставрацията и ремонта на най-старата сграда на нашето читалище, находяща се на ул. Пиротска 79, бивша езикова и музикална школа на читалището, която се рушеше през годините. Нашето ръководство успя с неимоверни усилия, да осигури средствата и да възстанови, обнови и ремонтира, окончателно сградата, като основно и наложително през 2023 година се ремонтира изцяло покрива на сградата. Според мен най голямото постижение на това настоятелство за тригодишния период, е ремонта на сградата на ул. „Пиротска“ 79, което дава възможност да разгърнем по богата дейност, отърсвайки се всички ограничения от последните години, както и ще осигури повече финансови постъпления за подкрепа на нови проекти.

Тук, е момента да изкажа своята благодарност на хората от екипа на читалището, които работеха всеотдайно, да благодаря на членовете на читалищното настоятелство и на проверителната комисия, както и на всички присъстващи членове и неприсъстващи членове на читалището които показаха своята принадлежност, съпричастност и преданост към родното ни читалище.

През изминалата година се опитахме да свършим много неща. Една част реализирахме, а други – не успяхме.

Предстоят още задачи като, активно участие в проекти, осъществяване на по задълбочено сътрудничество с клубовете към РОЕ „Шалом“, подновяване на библиотеката като книжен фонд и материална база и т. н.

 Благодарни сме на всеки един, който се е включвал и продължава да включва в нашите инициативи , защото всички ние работим в името на читалището. И накрая искам да изразя своята и на цялото читалище дължима благодарност за помощта и доброто ни сътрудничество с ръководствата на ОЕБ „Шалом“, РОЕ „Шалом“ – София, клубовете „Здраве“, „Златна възраст“, „Ладино“, „Клуб на ветераните“, център „Хай“, екипът на в-к „Еврейски вести“,общината на район „Възраждане“ и читалищата в района.

Изготвил:

Мориц Машиах

Председател на НЧ „Емил Шекерджийски – 1919 г.“